એકમાત્ર દીકરી સાથે જિંદગી જીવવામાં એકદમ ઓતપ્રોત બની ગયેલી મમ્મીને જ્યારે ખબર પડે કે દીકરી તો કોઈ પણ ઘડીએ ચાલી જાય એમ છે ત્યારે એ મમ્મી પર શું વીતે અને દીકરીએ પણ એવા સમયે કેવી મનોદશા ભોગવવી પડે એ વાતને સંજય ગોરડિયા પ્રોડક્શનનું નવું નાટક ‘કીટ્ટા-બુચ્ચા’ દર્શાવે છે. વિનોદ સરવૈયાએ નાટક લખ્યું છે અને નાટકનું દિગ્દર્શન વિપુલ મહેતાએ કર્યું છે. નાટકનાં મુખ્ય કલાકારોમાં પ્રતિમા ટી, જગેશ મુકાતી, લીના શાહ-મિસ્ત્રી અને તુષાર ઈશ્વર છે.